Laos hududida 19 nafar yo‘lovchisi va 4 nafar ekipaj a’zosi bo‘lgan Mi-17 s rusumli harbiy vertolyot yo‘qolib qoldi. Bu haqda Radio Free Asia nashri xabar bergan. Ma’lum qilinishicha, bu vertolyot Vittay aeroportidan havoga ko‘tarilganidan keyin aloqaga chiqmagan. Qutqaruvchi guruhlar ob-havo noqulayligi tufayli qidiruv ishlarini boshlay olishmayapti. Biroz oldinroq, Laosda Slovakiyadan keltirilgan, o‘tgan asrda ishlab chiqarilgan shunday rusumdagi vertolyot halokatga uchragandi va 1 kishi halok bo‘lgandi.